
Ar gael yn rsc.li/3R3P5Jb
Gludedd
Mae’r adnodd hwn yn rhan o’n casgliad helaeth o arbrofion cemeg ymarferol edu.rsc.org/adnoddau/ymarferol. Mae taflenni i fyfyrwyr a sleidiau ystafell ddosbarth hefyd ar gael yn rsc.li/3R3P5Jb 
Yr hyn sy’n rhan o’r adnoddau

	Taflen safonol i fyfyrwyr: dull ysgrifenedig, rhestr offer a diagram ac yna cwestiynau ynghyd â lle gwag ar gyfer atebion ysgrifenedig.
	Taflen â sgaffaldio i fyfyrwyr: mae cwestiynau dilynol yn rhoi mwy o gymorth, gan gynnwys cwestiynau ar ffurf llenwi’r bylchau a stribed strwythur ar gyfer atebion ysgrifenedig hirach.
	Cyflwyniad: sleidiau gwers gan gynnwys gweithgareddau cychwynnol, dull ysgrifenedig, cyfarwyddiadau integredig a chwestiynau dilynol


Amcanion dysgu
1. Cymharu gludedd gwahanol hylifau drwy wneud arsylwadau gofalus.
1. Cymhwyso eich dealltwriaeth o ronynnau i esbonio eich arsylwadau.
1. Dylunio arbrawf.
Bydd dysgwyr yn cyflawni amcanion 1 a 2 wrth iddynt gynnal yr arbrawf, cwblhau tabl canlyniadau ac ateb cwestiynau 1−3 ar y daflen waith i fyfyrwyr .
Bydd dysgwyr yn cyflawni amcan 3 drwy ateb cwestiynau 4−6 yn gywir ar y daflen waith i fyfyrwyr. 
Bydd dysgwyr yn cyflawni amcan 4 drwy ateb cwestiynau 7−8 ar y daflen waith i fyfyrwyr.
[bookmark: _Hlk124177367]Cyflwyniad
Rhowch set o diwbiau unfath i’r dysgwyr, pob un yn cynnwys hylif gwahanol, a chyfarwyddwch nhw i fesur yr amser y mae’n ei gymryd i swigen godi drwy’r hylif. Defnyddir hyn i gymharu gludedd yr hylifau. 
Sgaffaldio 
Ceir dwy fersiwn o’r daflen waith i fyfyrwyr: 
Mae Lefel 1 (µ) yn cynnig sgaffaldio a chymorth ychwanegol, megis cwestiynau ar ffurf llenwi’r bylchau a stribed strwythur i helpu i ddylunio arbrawf;
Mae Lefel 2 (µµ) yn cynnwys cwestiynau tebyg ond gydag atebion testun rhydd.
Mae cyfarwyddiadau integredig wedi’u cynnwys yn y cyflwyniad.
Nodiadau i’r athro
Dechreuwch y wers hon drwy ddarganfod beth mae dysgwyr eisoes yn ei wybod am ludedd. Defnyddiwch y delweddau ar sleid 3 o’r cyflwyniad neu arllwyswch gwpl o hylifau gwahanol i mewn i ficer i hyrwyddo trafodaeth a gwneud yn siŵr bod y dysgwyr yn deall y term.
Gofynnwch i’r dysgwyr gynnal y prawf ymarferol mewn grwpiau bach o ddau neu dri. Anogwch y dysgwyr i gynnal arbrofion ailadrodd a chyfrifo’r amser cymedrig ar gyfer pob hylif. Er mwyn i’r canlyniadau fod yn ailadroddadwy, atgoffwch y dysgwyr i amseru pob hylif gan ddefnyddio dull cyson – e.e. mesurwch yr amser o wrthdroi’r tiwb nes bod y ‘swigen yn cyrraedd y brig yn gyntaf’. Atgoffwch y dysgwyr sut i gyfrifo’r amser cymedrig, os oes angen.


Nodiadau i’r technegydd
[bookmark: _Hlk147233962]Darllenwch ein canllawiau safonol ar iechyd a diogelwch a chynhaliwch asesiad risg cyn cynnal unrhyw brawf ymarferol byw: rsc.li/4oFZoih 
Offer (fesul grŵp)
Cyfarpar
Stopwatsh 
Tiwbiau wedi’u selio o wahanol hylifau 
Cemegion 
Dewiswch o’r canlynol: 
Dŵr 
Olew coginio 
[image: Symbol perygl: fflamadwy ]Hylif golchi llestri 
Ethanol (PERYGL: hylif ac anwedd hynod fflamadwy) 
Siampŵ neu ewyn ymolchi
Mêl 
Offer diogelwch
Cyfarpar amddiffyn y llygaid: sbectol ddiogelwch i EN166F
[image: Symbol perygl: fflamadwy ]Diogelwch a pheryglon
Mae ethanol yn fflamadwy, gwnewch yn siŵr nad oes fflamau noeth na ffynonellau tanio eraill
(gweler Cerdyn Peryglon CLEAPSS HC040a/SSERC)


Atebion
1. Taflenni Lefel 1 a Lefel 2
Mae gludedd yn mesur pa mor anodd yw hi i hylif lifo. Mae hylifau â gludedd uwch yn ymddangos yn ‘fwy trwchus’ neu’n fwy ‘gludiog’ na’r rhai â gludedd isel.

1. Taflenni Lefel 1 a Lefel 2
Hylif – mae’n dibynnu ar yr hylifau a ddefnyddir ond y tebyg yw mai’r mêl neu’r siampŵ fydd hi.
Rheswm – cymerodd y swigen yr amser hiraf i godi drwy’r hylif.

1. Taflenni Lefel 1 a Lefel 2
Hylif – mae’n dibynnu ar yr hylifau a ddefnyddir ond y tebyg yw mai’r ethanol fydd hi.
	Rheswm – cymerodd y swigen yr amser byrraf i godi drwy’r hylif.

Taflen Lefel 2
[image: Diagram o fodel gronynnau sy’n dangos hylif]
Taflen Lefel 1
C

1. Taflenni Lefel 1 a Lefel 2
Mae’r gronynnau’n llithro dros ei gilydd. 
Maen nhw’n llifo o’r botel i’r badell ffrio.

Taflenni Lefel 1 a Lefel 2
	Mae dŵr yn llai/mwy gludiog nag ewyn ymolchi am fod llai/mwy o rymoedd atyniad o fewn/rhwng moleciwlau’r dŵr na’r rhai o fewn/rhwng gronynnau’r ewyn ymolchi. Mae hyn yn ei gwneud hi’n haws i foleciwlau’r dŵr lifo na gronynnau’r ewyn ymolchi.

Taflenni Lefel 1 a Lefel 2
Bydd y gludedd yn lleihau. Wrth i’r gronynnau yn yr hylif ennill mwy o egni cinetig, bydd yn haws goresgyn grymoedd atyniad rhwng y gronynnau.

Gweler stribed strwythur



Atebion 
	Ymchwilio i ludedd
	Ateb a awgrymir/pwyntiau i’w cynnwys

	Ysgrifennwch ragfynegiad.
	Fy rhagfynegiad i yw y bydd gludedd hylif yn lleihau wrth i’r tymheredd gynyddu.

	Pa hylif rydych chi’n mynd i’w brofi?
	Gellid defnyddio unrhyw un o’r hylifau a ddefnyddiwyd yn yr arbrawf blaenorol.

	Nodwch eich newidynnau:
· annibynnol (beth fyddwch chi’n ei newid)
· dibynnol (beth fyddwch chi’n ei fesur)
· rheolydd (beth fyddwch chi’n ei gadw yr un fath)
	Newidyn annibynnol – tymheredd.
Newidyn dibynnol – yr amser mae’n ei gymryd i’r swigen deithio drwy’r hylif.
Newidyn rheolydd – cyfaint yr hylif a’r swigen. 

	Pa offer y byddwch chi’n ei ddefnyddio?
Tynnwch ddiagram.
	Stopwatsh 
Tiwbiau wedi’u selio o hylif a ddewiswyd
Thermomedr
Baddon dŵr sy’n ddigon mawr i ddal tiwb wedi’i selio
Tegell i gynhesu dŵr

	Sut byddwch chi’n cynnal eich arbrawf?
Ysgrifennwch ddull.
	1. Gwnewch faddon dŵr trwy lenwi twb â dŵr poeth o’r tegell.
1. Rhowch y tiwb wedi’i selio yn y baddon dŵr a chofnodwch y tymheredd.
1. Tynnwch y tiwb wedi’i selio o’r baddon dŵr a gwnewch yn siŵr bod y swigen ar y brig a bod y tiwb yn cael ei ddal yn fertigol. 
1. Trowch y tiwb wyneb i waered yn gyflym a mesurwch yr amser y mae’n ei gymryd i’r swigen gyrraedd y brig. 
1. Gwnewch o leiaf ddau ddarlleniad ailadrodd.
1. Rhowch y tiwb wedi’i selio yn ôl yn y baddon dŵr, ychwanegwch ychydig o ddŵr oer a chofnodwch y tymheredd.
1. Ailadroddwch gamau 3−5 nes bod gennych ddarlleniadau ar 5 tymheredd gwahanol.

	Beth fyddwch chi’n ei gofnodi?
Tynnwch dabl canlyniadau.
Cofiwch gynnwys lle ar gyfer darlleniadau ailadrodd.

